અધિવેશનનું લક્ષ્ય દેશને અને કોંગ્રેસને રસ્તો બતાવવાનું છે. આ અધિવેશન નેતૃત્વનું નથી, કાર્યકર્તાઓનું છે. સોનિયા ગાંધીએ પણ સંબોધનમાં મોદી સરકારની કાર્યશૈલીની ટીકા કરી હતી, ખાતો નથી ખાવા દેતો નથી અને સબકા સાથ સબકા વિકાસ… એ વાત યાદ કરીને દેશની હાલની સ્થિતી અંગે વાત કરી હતી. કોંગ્રેસ એક પક્ષ નથી, એક સોચ છે, એક આંદોલન છે. અમારા જીવનનો એક અંગ છે કોંગ્રેસ, તેમાં બધા માટે જગ્યા છે. 40 વર્ષ પહેલા ઈન્દિરા ગાંધીએ ચિકમંગલૂરમાં બધુ બદલી નાંખ્યું હતું. કર્ણાટકમાં આપણું જોરદાર પ્રદર્શન રહેશે, જે પછી દેશની રાજનીતિને નવી દિશા મળશે. ગુજરાત અને રાજસ્થાનમાં સાબિત થયું છે કે લોકો કોંગ્રેસના અસ્તિત્વને સમાપ્ત કરતાં હતા, તેમને જનતાએ બતાવી દીધું છે કે તેઓ કોંગ્રેસને કેટલો પ્યાર કરે છે. સોનિયા ગાંધી મનમોહનસિંહની સરકારના વખાણ કર્યા હતા, અને તેમના કાર્યકાળ દરમિયાન કોંગ્રેસ સરકારે દેશનો નવો રાહ દર્શાવ્યો, અને અનેક નવા બિલ લઈને આવ્યા. હાલની મોદી સરકાર સત્તાના નશામાં મદમસ્ત છે, સત્તાના અહંકારની આગળ કોંગ્રેસ કયારેય ઝુકી નથી, અને ઝુકશે પણ નહી, વિપક્ષોની સામે ખોટા કેસ કરવા, મિડીયાને સતાવવું આવા કામ કરી રહી છે તાનાશાહ મોદી સરકાર. મોદી સરકાર કોંગ્રેસનો અવાજ દબાવી રહી છે, ખુરશી માટે મોદી જુઠુ બોલીને નારાબાજી કરે છે, તેમ કહીને સોનિયા ગાંધીએ લલકાર કર્યો હતો કે કોંગ્રેસ 2019માં સબક શિખવાડશે.